Translations:Help:Notifications/26/ca

Abans d'aquesta eina de notificacions, les úniques notificacions que subministrava el programari de MediaWiki eren sobre els canvis de la llista de seguiment (a través del correu electrònic) i sobre els canvis de la pàgina de discussió (amb una barra taronja). La llista de seguiment és prou útil, però el seu format és limitat. Funciona correctament per a canvis relacionats amb pàgines, però no tan bé per a canvis relacionats amb usuaris. Alhora, no hi ha granularitat: si esteu seguint una pàgina, rebeu informació sobre tots els canvis que s'hi fan; si no seguiu una pàgina, no en rebeu cap, d'informació. Les llistes de seguiment són útils, i fan bé la feina per a la qual van ser dissenyades, però no abasten tota l'activitat d'un wiki. Les notificacions, juntament amb les llistes de seguiment, poden subministrar a l'usuari una millor experiència. Els usuaris poden assabentar-se de més esdeveniments i de manera més fàcil, i tenen més control sobre quins tipus d'informació volen rebre.